21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 345022 της 23/29 Δεκ. 1958 Περί τροποποιήσεως συνθέσεως Επιτροπών άρθρ. 17 Νόμ. 5940/33 και άρθρ. 1 του Α.Ν. 1845/51. Έχοντες υπ’ όψει τας διατάξεις του άρθρ. 8 του Νόμ. 2858/54 περί συμπληρώσεως και τροποποιήσεως διατάξεών τινων αφορωσών εις την είσπραξιν των Δημοσίων εσόδων, αποφασίζομεν: Τροποποιούντες τας υπ’ αριθ. 16190/56, 247022/54 και 247024/54 αποφάσεις ημών περί συνθέσεως των Επιτροπών του άρθρ. 17 του Νόμ. 5940/33 και του άρθρ. 1 του Α.Ν. 1845/51 ορίζομεν όπως χρέη Εισηγητών και Γραμματέων των Επιτροπών τούτων εκτελούσι υπάλληλοι της ΙΙ Δ/σεως επί βαθμώ Τμηματάρχου ή Εισηγητού οριζόμενοι υπό του Διευθυντού ταύτης, δια πράξεώς του καταχωριζομένης εις τα πρακτικά των ως άνω Επιτροπών. 